《和渊明杂诗二首 其二》
金朝·刘从益

少为饥所驱，老为病所迫。人生能几何，东阡复南陌。

急须沽酒能，一笑举大白。浩歌草木振，起舞天地窄。

同欢二三子，谁主复谁客。浮沉大浪中，毕竟归真宅。

岁月去何速，老炎变新凉。游子久不归，回首望大梁。

风埃惨如此，何处真吾乡。野菊明落日，林枫染飞霜。

劝我一杯酒，悠然秋兴长。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。